Նաեւ, Արամ Ա. վեհափառը Յունիս 3ի երեկոյեան հեռաձայնային կապ հաստատած է Արցախի նախագահ Բակօ Սահակեանի հետ եւ իր մտահոգութիւնը յայտնած Ստեփանակերտի մէջ տեղի ունեցող ժողովրդային ցոյցերուն գծով: Նախագահը ընդհանուր գիծերու մէջ կաթողիկոսին ներկայացուցած է տիրող կացութիւնն ու անոր դրդապատճառները: Իսկ Արամ Ա. իր զօրակցութիւնը յայտնելով նախագահին եւ Արցախի ժողովուրդին՝ շեշտած է, որ Հայաստանի ու Արցախի դիմագրաւած ներկայ մարտահրաւէրները վստահաբար մեր ժողովուրդի սիրելի զաւակներն ու Արցախի իշխանութիւնը փոխադարձ հասկացողութեամբ պիտի առաջնորդեն խոհեմութեան ու զգօնութեան՝ հեռու մնալով այնպիսի մթնոլորտէ, որ կրնայ վնասել Արցախի անվտանգութեան: